Koloidno srebro
Koloidno srebro ili srebrena voda je tečni rastvor mikroskopskih čestica srebra. Koloidno srebro u koncentraciji manjoj od 30 ppm se dobija procesom elektrolize, a u većoj koncentraciji srebro je najčešće vezano za protein. Koloidno srebro se koristi kao lijek u alternativnoj medicini, ali ne postoje naučni dokazi o efikasnosti za bilo koje medicinsko stanje. Pretjerano korištenje može dovesti do argirije, oblika trovanja srebrom.